भारत विरुद्ध दक्षिण अफ्रिका टेस्ट : रोहित शर्माने मोडला वसीम अक्रमचा हा 23 वर्षांपूर्वीचा रेकॉर्ड\nरोहित शर्मा

सहा वर्षांपूर्वी रोहित शर्माने कसोटी पदार्पण केलं. पदार्पणातच चमकदार कामगिरी केली. मात्र कामगिरीत सातत्य राखता न आल्याने रोहित सतत संघाच्या आतबाहेर होत राहिला. सहा वर्षांनंतर रोहितला ओपनर म्हणून खेळवण्याचा निर्णय संघव्यवस्थापनाने अखेर अंमलात आणायचा ठरवलं. रोहितने दोन्ही डावात शतक झळकावत अनोखा विक्रम केला. दोन विक्रमी खेळींसह रोहितने दक्षिण आफ्रिकेविरुद्धच्या विशाखापट्टणम कसोटी विजयात निर्णायक भूमिका बजावली.  

तसेच त्याने कसोटीतला सर्वाधिक सिक्सर मारण्याचा विक्रमही आपल्या नावे केला. पाकिस्तानच्या वसीम अक्रमच्या नावे एका सामन्यात बारा सिक्स मारण्याचा विक्रम होता. रोहितने दोन इनिंग्समध्ये तेरा सिक्स मारून तो मोडला.

त्याच्या या संक्रमणाविषयी.  

एवढा सगळा नावलौकिक असला तरी टेस्ट टीममध्ये स्थान मिळावं यासाठी त्याची धडपड सुरू आहे. 32व्या वर्षी रोहित दक्षिण आफ्रिकेविरुद्ध सलामीला उतरणार आहे. हे असं का होतंय, हे समजून घेण्यासाठी थोडं मागं जायला हवं. 

6 ते 10 नोव्हेंबर 2013 या कालावधीत भारत आणि वेस्ट इंडिज यांच्यात कोलकाता इथे कसोटी सामना रंगला. रोहित शर्माने या कसोटीत पदार्पण केलं. 

तेव्हापासून बुधवारी विशाखापट्टणम येथे सुरू होणाऱ्या टेस्टपर्यंत सहा वर्षात भारतीय संघाने 62 कसोटी खेळल्या. यापैकी रोहित केवळ 27 कसोटी खेळला आहे. गणितीय शब्दांत सांगायचं तर रोहित फक्त 43 टक्के कसोटी खेळला. म्हणजे निम्यापेक्षाही कमी. 

27 कसोटीत त्याचं अॅव्हरेज आहे 39.62. चाळिशीच्या घरात जाणारं हे अॅव्हरेज चांगलं मानलं जातं. घरच्या मैदानावर त्याचं अॅव्हरेज 85.44 असं भारीभक्कम आहे. मात्र त्याचवेळी विदेशातलं 26.32 अॅव्हरेज चिंताजनक आहे. 

रोहित शर्मा

रोहितला सातत्याने खेळवलं जातं नाही तसंच एका मालिकेतल्या सगळ्या मॅचेस तो खेळत नाही, असंही आकडेवारीतून स्पष्ट होतं. असं का?

यासाठी टीम इंडियाची टेस्ट संघाची संरचना समजून घेणं आवश्यक आहे. 

रोहित शर्माने पदार्पण केल्यापासून शिखर धवन, मुरली विजय आणि लोकेश राहुल आळीपाळीने ओपनर म्हणून खेळत आहेत. दुखापतींमुळे या त्रिकुटापैकी प्रत्येकाला संधी मिळते आहे. या तिघांमुळे ओपनिंग स्लॉटची समस्या टीम इंडिया जाणवली नाही.

विदेशात खेळताना या तिघांच्या कामगिरीत सातत्य नसल्याने पृथ्वी शॉ आणि त्यानंतर मयांक अगरवाल यांनी ओपनर म्हणून संधी पटकावली. परंतु कसोटी तसंच फर्स्ट क्लास क्रिकेटमध्ये मधल्या फळीत...\n\ntl;dr:
भारताने दक्षिण अफ्रिकेविरोधात झालेल्या सामन्यात 203 धावांनी विजय मिळवला. या विजयात रोहित शर्माने मोठा वाटा उचलला.